عنایت حسین بھٹی

عنایت حسین بھٹی  (پیدائش: 12 جنوری، 1928ء - وفات: 31 مئی، 1999ء) پاکستان سے تعلق رکھنے والے نامور فلمی لوک و فلمی گلوکار، کمپئیر، اداکار اور سیاست دان تھے۔

 حالات زندگی 
عنایت حسین بھٹی 12 جنوری، 1928ء کو ضلع گجرات، برطانوی ہندوستان (موجودہ پاکستان) میں پیدا ہوئے لوک گلوکار عنایت حسین بھٹی کی برسی، ڈان نیوز پاکستان، 31 مئی، 2014ء ۔ ان کی فلمی زندگی کا آغاز بطور گلوکار ہوا تھا اور فلم ہیر، پھیرے، لارے اور شمی وغیرہ میں ان کے گائے ہوئے نغمات بے حد مقبول ہوئے تھے۔ 1953ء میں فلم شہری بابو میں ایک فقیر منش سائیں کا کردار ادا کیا جس پر انہی کا گایا ہوا نغمہ بھاگاں والیو نام جپو مولا نام فلم بند ہوا اور پھر یہی نغمہ ان کی شناخت بن گیا۔عقیل عباس جعفری: پاکستان کرونیکل، ص 839، ورثہ / فضلی سنز، کراچی، 2010ء

1955ء میں شباب کیرانوی نے اپنی فلم جلن میں انھیں مرکزی کردار ادا کرنے کی پیشکش کی۔ اس کے بعد انھوں نے ایک طویل عرصہ تک فلموں میں مرکزی کردار ادا کیا۔ ان کی بطور اداکار فلموں کی کل تعداد 54 تھی جس میں 52 فلمیں پنجابی زبان میں بنائی گئی تھیں۔ عنایت حسین بھٹی کی آخری فلم عشق روگ 1989ء میں نمائش پزیر ہوئی۔

عنایت حسین بھٹی نے 1985ء کے عام انتخابات میں قومی اسمبلی کی ایک نشست پر انتخاب لڑا تھا مگر کامیاب نہ ہو سکے تھے۔ پاکستان کے مشہور فلمی اداکار کیفی ان کے بھائی، ٹیلی وژن کے مشہور فن کار وسیم عباس ان کے صاحبزادے اور ٹیلی وژن ہی کے ایک اور اداکار آغا سکندر ان کے داماد تھے۔

 وفات 
عنایت حسین بھٹی 31 مئی، 1999ء کو ضلع گجرات، پاکستان میں وفات پاگئے۔

 حوالہ جات 

زمرہ:بیسویں صدی کے پاکستانی مرد اداکار
زمرہ:بیسویں صدی کے گلوکار
زمرہ:بیسویں صدی کے مرد گلوکار
زمرہ:پاکستانی فلم پروڈیوسر
زمرہ:پاکستانی فلم ہدایت کار
زمرہ:پاکستانی فلمی گلوکار
زمرہ:پاکستانی لوک گلوکار
زمرہ:پاکستانی مرد فلمی اداکار
زمرہ:پاکستانی مرد گلوکار
زمرہ:پاکستانی مسلم شخصیات
زمرہ:پنجاب، پاکستان کے گلوکار
زمرہ:پنجابی زبان کے گلوکار
زمرہ:پنجابی شخصیات
زمرہ:پنجابی گلوکار
زمرہ:ضلع گجرات کی شخصیات
زمرہ:نگار اعزاز جیتنے والی شخصیات
زمرہ:ویکی ڈیٹا سے مختلف مختصر وضاحت
زمرہ:1928ء کی پیدائشیں
زمرہ:1999ء کی وفیات

زمرہ:بیسویں صدی کے مرد پاکستانی گلوکار
زمرہ:بیسویں صدی کے پاکستانی گلوکار
زمرہ:تمغائے حسن کارکردگی وصول کنندگان